## Calendarul înscrierii și repartizării în clasa a IX-a, în anul școlar 2024 - 2025, a absolvenților clasei a VIII-a care au obținut, pe parcursul gimnaziului, premiul I la etapa națională a olimpiadelor școlare organizate și finanțate de Ministerul Educației sau premiul I, II sau III, respectiv medalia de aur, argint sau bronz în numele României la competițiile internaționale recunoscute de Ministerul Educației

| **DATA LIMITĂ**  **/ PERIOADA** | **EVENIMENTUL** |
| --- | --- |
| **8 - 10 iulie 2024** | Depunerea dosarelor la inspectoratul școlar |
| **11 - 12 iulie 2024** | Analizarea dosarelor de către Comisia de admitere județeană |
| **12 iulie 2024** | Comunicarea rezultatului repartizării absolvenților |
| **15 - 18 iulie 2024** | Preluarea dosarelor absolvenților de la inspectoratul școlar de către părinte/reprezentant legal și depunerea acestora la unitățile de învățământ la care au fost repartizați |
| **22 - 23 iulie 2024** | Transmiterea de către unitățile de învățământ liceal a situației privind finalizarea înscrierii absolvenților |
| **31 iulie 2024** | Completarea în SIIIR a datelor aferente absolvenților clasei a VIII-a înscriși în clasa a IX-a pe baza performanțelor: premiul I la etapa națională a olimpiadelor școlare organizate și finanțate de Ministerul Educației/ premiul I, II sau Ill, respectiv medalia de aur, argint sau bronz în numele României la competițiile internaționale recunoscute de Ministerul Educației |

***\* Situațiile excepționale care nu se încadrează în termenele prevăzute în prezentul calendar, vor fi soluționate de Comisia județeană, fără a depăși data de 31 august 2024.***

**Acte necesare pentru înscrierea la liceu a elevilor cu performanțe la olimpiade/ concursuri internaționale**

În conformitate cu prevederile OME nr. 3939/02.02.2024, pentru aprobarea Metodologiei de înscriere a elevilor în clasa a IX-a, a elevilor care au obținut, pe parcursul gimnaziului, premii la etapa națională/ internațională a competițiilor școlare vor completa un dosar cu următoarele documente:

1. cerere pentru înscrierea în învățământul liceal de stat pentru anul școlar 2024—2025, pe baza performanțelor deosebite obținute la olimpiadele naționale sau la competițiile internaționale obținute pe parcursul gimnaziului, cu exprimarea unei opțiuni privind filiera/profilul/specializarea sau filiera/profilul/calificarea profesională și unitatea de învățământ liceal;
2. documentele doveditoare ale premiilor obținute, precizate la art. 1 alin. (1), în original și în copie (premiul I la etapa națională a olimpiadelor școlare organizate și finanțate de Ministerul Educației/premiul I, II sau III, respectiv medalia de aur, argint sau bronz în numele României la competițiile internaționale recunoscute de Ministerul Educației);
3. cartea de identitate (dacă este cazul) și certificatul de naștere, în original și în copie;
4. foaia matricolă pentru clasele a V-a—a VIII-a (cu calculul mediei generale) și fișa medicală, în original și în copie.